เรื่องร้องเรียน: ไม่มีถังขยะ มีถุงขยะวางทิ้งไว้ตรงฟุตบาทแทน สกปรก กีดขวางทางเดิน ฝนตกน้ำท่วมถุงขยะลอยไปทั่ว ต่างชาติเยอะไม่งามตา ประมาณ 200 ม จากปากซอยสุขุมวิท 33 ฝั่งซ้ายมือ ทุกร้านในซอยเอามาวางทิ้งตรงนี้ ต้องการถังขยะค่ะ จะได้ดูเป็นระเบียบ แจ้งไปแล้วทีนึงขึ้นสถานะว่าจัดการเรียบร้อย แต่ก็เหมือนเดิม ไม่มีถังขยะ (หรือว่าต้องให้แจ้งร้องทุกข์กับนักข่าวทีวีคะ)
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตวัฒนาขอขอบพระคุณที่ท่านได้กรุณาเสียสละเวลาของท่านเพื่อแจ้งข้อมูลเข้ามา ทั้งนี้ฝ่ายรักษาความสะอาดและสวนสาธารณะ สำนักงานเขตวัฒนา ขอเรียนชี้แจงให้ท่านทราบว่า ได้ดำเนินการนำถังขยะตั้งวางบริเวณดังกล่าวเรียบร้อยแล้ว ฝ่ายรักษาความสะอาดและสวนสาธารณะสำนักงานเขตวัฒนา ใคร่ขอขอบพระคุณที่ท่านแจ้งข้อมูลที่เป็นประโยชน์เข้ามาทั้งนี้จะได้นำข้อมูลดังกล่าว นำไปพัฒนาปรับปรุงและแก้ไขในอนาคตต่อไปฯ
ความเห็นของผู้แจ้ง: ขอบคุณค่ะ
พื้นที่: แขวงคลองตันเหนือ เขตวัฒนา กรุงเทพมหานคร